তবে ময়মনসিংহ জেলা জজশিপের সিনিয়র আইনজীবী মো. খালেকুজ্জামান কালের কণ্ঠকে বলেন, ‘কোর্ট ম্যারেজের কোনো ধরনের বৈধতা নেই। ২০০ টাকার নন-জুডিশিয়াল স্ট্যাম্পে লিখে নোটারি পাবলিক কিংবা প্রথম শ্রেণির ম্যাজিস্ট্রেটের সামনে এই কথিত বিয়ে সম্পন্ন করা হয়ে থাকে। এটা বিয়ের ঘোষণা মাত্র। অর্থাৎ এ হলফনামার মাধ্যমে বর-কনে নিজেদের মধ্যে আইন অনুযায়ী বিয়ে হয়েছে—এ বিষয়টি ঘোষণা দেয় মাত্র।’ এ ক্ষেত্রে কারোর বিরুদ্ধে অপকৌশল নেওয়ার অপরাধ প্রমাণিত হলে দুই বছর পর্যন্ত বিনাশ্রম কারাদণ্ড অথবা তিন হাজার টাকা জরিমানা অথবা উভয় ধরনের সাজা হতে পারে বলে তিনি জানান।